钦定古今图书集成/明伦汇编/氏族典/第160卷 > 韩思彦
## 钦定古今图书集成/明伦汇编/氏族典/第160卷 > 韩思彦

按《唐书韩思彦传》：“思彦，字英远，邓州南阳人。游太学，
事博土谷那律。律为匪人所辱，思彦欲杀之，律不可。
万年令李乾祐异其才，举下笔成章志烈秋霜科擢
第，授监察御史，昌言当世得失。高宗夜召加二阶，待
诏弘文馆，仗内供奉，巡察剑南。中书令李义府与诸
武共谮思彦，出为山阳丞。至官阅月，自免去，放迹江”
淮间。久之，补建州司户参军，复召为御史，俄出为江
都主簿，又徙苏州录事参军。罢，客汴州。上元中，复召
见。思彦久去朝，仪矩梗野，拜忘蹈舞，又诋“外戚擅权”，
后恶之，中书令李敬元劾奏思彦不可用，时已拜干
封丞，故徙朱鸢丞。迁贺州司马，卒。